b'\n_START_ARTICLE_\nSendvi\xc4\x8d\n_START_SECTION_\nPovijest\n_START_PARAGRAPH_\nRaniji oblici sendvi\xc4\x8da se pripisuju staroj \xc5\xbeidovskoj sagi "Hille the Elder", prema kojoj je upakirano meso janjetine i gorkih biljaka u kruhu._NEWLINE_U srednjem vijeku, tanke kri\xc5\xa1ke hrapavog i obi\xc4\x8dno ustajalog kruha, su kori\xc5\xa1tene kao tanjuri. Nakon objeda, ostacima tog kruga su hranili pse i prosjake ili ostavili za ve\xc4\x8deru. Takav kruh je bio prete\xc4\x8da "otvorenim" sendvi\xc4\x8dima. Direktan prethodnik engleskom sendvi\xc4\x8du se pojavljuje u 17. stolje\xc4\x87u u Nizozemskoj._NEWLINE_Prvi pisani trag engleske rije\xc4\x8di "sandwich" pojavljuje se u dnevniku Edwarda Gibbona u opisu "komadi hladnog mesa". Rije\xc4\x8d je nastala prema John Montagu, 4th Earl of Sandwich, engleski aristokrat iz 18. stolje\xc4\x87a, iako nema direktnu poveznicu sa hranom. Pri\xc4\x8da se da je Lord Sandwich volio jesti takav oblik hrane tijekom kartanja jer je mogao istovremeno raditi obje stvari - kartati i jesti, a da ne uprlja karte tijekom igre._NEWLINE_Upravo je tako sendvi\xc4\x8d i nastavio svoje \xc5\xa1irenje me\xc4\x91u mu\xc5\xa1kim dru\xc5\xa1tvo tijekom dru\xc5\xa1tvenih igara i zabava. Popularnost sendvi\xc4\x8da raste u Engleskoj i \xc5\xa0panjolskoj tijekom 19. stolje\xc4\x87a kada je ovaj oblik hrane prihva\xc4\x87en u radni\xc4\x8dkoj klasi kao brz, prenosiv i jeftin obrok._NEWLINE_U to vrijeme sendvi\xc4\x8d se napokon pojavljuje i izvan Europe. U SAD-u, sendvi\xc4\x8d je prvobitno prezentiran kao dio ve\xc4\x8dere. Po\xc4\x8detkom 20. stolje\xc4\x87a, kako je kruh postajao spojnica ameri\xc4\x8dke prehrane, sendvi\xc4\x8d postaje popularan koliko i brzi obrok na Mediteranu.\n_START_SECTION_\nUporaba\n_START_PARAGRAPH_\nSendvi\xc4\x8di se obi\xc4\x8dno nose na posao, u \xc5\xa1kolu ili na izlet za jelo kao dio "paketa" za ru\xc4\x8dak. Uobi\xc4\x8dajeno je da sadr\xc5\xbee kombinaciju povr\xc4\x87a, mesa, sira, i/ili nekog umaka. \xc5\xa0iroko su rasprostranjeni u restoranima i kafi\xc4\x87ima._NEWLINE_Rije\xc4\x8d "sendvi\xc4\x8d" se tako\xc4\x91er mo\xc5\xbee koristiti i kao glagol u zna\xc4\x8denju za pozicioniranje ne\xc4\x8dega izme\xc4\x91u dvije stvari.'